CELEX: 62016CN0547
Language: et
Date: 2016-10-28 00:00:00
Title: Kohtuasi C-547/16: Eelotsusetaotlus, mille on esitanud Tribunal Supremo (Hispaania) 28. oktoobril 2016 – Gasorba S.L., Josefa Rico Gil ja Antonio Ferrándiz González versus Repsol Comercial de Productos Petrolíferos S.A.

23.1.2017   
            
            
               ET
            
            
               Euroopa Liidu Teataja
            
            
               C 22/9
            
         Eelotsusetaotlus, mille on esitanud Tribunal Supremo (Hispaania) 28. oktoobril 2016 – Gasorba S.L., Josefa Rico Gil ja Antonio Ferrándiz González versus Repsol Comercial de Productos Petrolíferos S.A.
   (Kohtuasi C-547/16)
   (2017/C 022/13)
   Kohtumenetluse keel: hispaania
   
      Eelotsusetaotluse esitanud kohus
   
   Tribunal Supremo
   
      Põhikohtuasja pooled
   
   
      Kaebuse esitajad: Gasorba S.L., Josefa Rico Gil ja Antonio Ferrándiz González
   
      Vastustaja: Repsol Comercial de Productos Petrolíferos S.A.
   
      Eelotsuse küsimused
   
   
               1.
            
            
               Kas vastavalt nõukogu 16. detsembri 2002. aasta määruse (EÜ) nr 1/2003 (1) asutamislepingu artiklites 81 ja 82 sätestatud konkurentsieeskirjade rakendamise kohta artiklile 16 („Ühenduse konkurentsiõiguse ühetaoline kohaldamine“) takistab komisjoni 12. aprilli 2006. aasta otsus [2006/446/EÜ (2)] EÜ asutamislepingu artiklile 81 vastava menetluse kohta (juhtum COMP/B-1-382.348-Repsol C.P.P) seda, et liikmesriigi kohus võiks tunnistada selles otsuses käsitletud lepinguid tühiseks nendes sätestatud varustamise ainuõiguse liiga pika tähtaja tõttu, isegi kui neid võib tunnistada kehtetuks muudel põhjustel, nagu näiteks seetõttu, et tarnija kehtestab ostjale (ehk edasimüüjale) minimaalse jaemüügihinna?.
            
         
               2.
            
            
               Kas sel juhul võib järeldada, et pikaajaliste lepingute puhul, mille kohta on tehtud kohustusi käsitlev otsus, on vastavalt sellele otsusele tegu üksikerandiga ELTL artikli 101 lõikest 3?
            
         
      (1)  EÜT 2003, L 1, lk 1; ELT eriväljaanne 8/2, lk 205.
   
      (2)  ELT 2006, L 176, lk 104.